ธอส. จัด“นาทีทอง Golden minute” ปีแรกเพียง 1.60%
ดอกถูกสุดๆ ธอส. จัด“นาทีทอง Golden minute” ปีแรกเพียง 1.60% ต่อปี 30 เม.ย.-1 พ.ค. นี้เท่านั้น ในงาน GHB VARIETY HOME VIRTUAL FAIR
29 เม.ย. 2565

นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า ตามที่ธนาคารได้จัดงาน VARIETY HOME VIRTUAL FAIR : มหกรรมที่อยู่อาศัยออนไลน์จาก ธอส.ไม่ว่าจะอยู่ที่ไหนก็ซื้อบ้านได้ทางเว็บไซต์ virtualfair.ghbank.co.th ระหว่างวันที่ 25 เมษายน – 1 พฤษภาคม 2565 ซึ่งได้รับความสนใจจากลูกค้าประชาชนเป็นจำนวนมากเข้ามาเลือกซื้อที่อยู่อาศัยทั่วประเทศที่มีราคาซื้อขายไม่เกิน 2.5 ล้านบาททั้งบ้านและคอนโดมิเนียมมือหนึ่งจากผู้ประกอบการอสังหาริมทรัพย์กว่า 600 โครงการ และบ้านมือสองของ ธอส. กว่า 1,400 รายการ รวมถึงจองสิทธิ์โปรโมชั่นสินเชื่ออัตราดอกเบี้ยพิเศษ ปีที่ 1 เท่ากับ 2.22% ต่อปี โดย ณ วันที่ 29 เมษายน 2565 เวลา 18.00 น. มีลูกค้าเข้าร่วมชมงานจำนวนกว่า 26,000 ราย และจองสิทธิ์วงเงินสินเชื่อแล้วถึง 1,485 ล้านบาท จากกรอบวงเงินรวม 1,500 ล้านบาท ซึ่งในช่วง 2 วันสุดท้ายของการจัดงานในวันที่ 30 เมษายน และ 1 พฤษภาคม 2565 ผู้ที่ลงทะเบียนจองสิทธิ์วงเงินสินเชื่อเรียบร้อยแล้ว ยังสามารถลุ้นรับโปรโมชั่นพิเศษสุด ๆ ต่อที่ 2 ในช่วง “นาทีทอง Golden Minute” กรอบวงเงินรวม 500 ล้านบาท สำหรับผู้ที่ซื้อที่อยู่อาศัยในงาน ทั้งบ้านใหม่และบ้านมือสอง ธอส. จะได้รับอัตราดอกเบี้ยปีแรกเพียง 1.60% ต่อปี ปีที่ 2 MRR-4.16% (1.99%) ต่อปี ปีที่ 3 อัตราดอกเบี้ย MRR-3.93% (2.22%) ต่อปี (ปัจจุบันอัตราดอกเบี้ย MRR เท่ากับ 6.150% ต่อปี) เฉลี่ย 3 ปีแรก อัตราดอกเบี้ยเพียง 1.93% (ปีที่ 4 เป็นต้นไป อัตราดอกเบี้ยเป็นไปตามที่ธนาคารกำหนด) กรณีกู้ 2.5 ล้านบาท ระยะเวลากู้ 40 ปี ผ่อนชำระเริ่มต้นเพียง 7,100 บาท/เดือนเท่านั้น จองสิทธิ์ผ่านทาง Application : GHB ALL โดยแบ่งการจองสิทธิ์ออกเป็น 4 รอบ ดังนี้วันเสาร์ที่ 30 เมษายน 2565 จำนวน 2 รอบ รอบที่ 1 เวลา 15.00-15.15 น. กรอบวงเงิน 100 ล้านบาท และ รอบที่ 2 เวลา 18.00-18.15 น. กรอบวงเงิน 100 ล้านบาทวันอาทิตย์ที่ 1 พฤษภาคม 2565 จำนวน 2 รอบ รอบที่ 1 เวลา 15.00-15.15 น. กรอบวงเงิน 100 ล้านบาท และรอบที่ 2 เป็นรอบสุดท้ายในเวลา 18.00-18.15 น. กรอบวงเงิน 200 ล้านบาท

 
นอกจากนี้ผู้ที่เข้าร่วมงาน VARIETY HOME VIRTUAL FAIR ยังสามารถซื้อบ้านมือสอง ธอส. จากทั่วประเทศ จำนวน 1,400 รายการ โดยเป็นบ้านที่ราคาไม่เกิน 1.2 ล้านบาท ในโครงการบ้านล้านหลัง ระยะที่ 2 กว่า 1,000 รายการ ได้ตั้งแต่วันที่ 30 เมษายน เวลา 10.00 น. ถึงวันที่ 1 พฤษภาคม 2565 เวลา 20.00 น. และที่พิเศษสุด!! ธนาคารยังได้คัดสุดยอดบ้านมือสองรายการเด่นทำเลดี 5 รายการ มาจำหน่ายในราคาถูกเป็นพิเศษใน LIVE EVENT บน Facebook Fanpage ธนาคารอาคารสงเคราะห์ กับช่วง บ้านถูกและดี...นาทีเดียว พร้อมลุ้นรับ Gift Voucher มูลค่าสูงสุด 100,000 บาท โดยสามารถดูรายละเอียดของบ้านทั้ง 5 รายการ พร้อมด้วยรูปถ่ายภาพในบ้านได้ทุกซอกทุกมุมแบบ 3 มิติ เพื่อช่วยให้ผู้ที่เข้าชมงานมีข้อมูลประกอบการตัดสินใจได้มากยิ่งขึ้น เพียงลงทะเบียนเข้างานผ่านทางเว็บไซต์ virtualfair.ghbank.co.th และเข้าไปลงทะเบียนเพื่อแสดงความสนใจในบ้านที่ท่านต้องการ โดยจะมีเจ้าหน้าที่ธนาคารติดต่อกลับเพื่อแจ้งให้ลูกค้าทราบว่าบ้านรายการใดที่ลูกค้าแสดงความสนใจไว้ จากนั้นลูกค้าต้องเข้ามาจองซื้อทรัพย์ด้วยการพิมพ์ข้อความตามที่ธนาคารกำหนดในกิจกรรม LIVE EVENT บน Facebook Fanpage ธนาคารอาคารสงเคราะห์ แบ่งเป็น 3 รอบ ประกอบด้วย วันเสาร์ที่ 30 เมษายน 2565 จำนวน 1 รอบ 2 รายการทรัพย์ เวลา เวลา 15.10 น. และ 15.20 น. และวันอาทิตย์ที่ 1 พฤษภาคม 2565 จำนวน 2 รอบ 3 รายการทรัพย์ เวลา 15.10 น., 15.20 น. และ 18.20 น. สำหรับผู้ที่พิมพ์ข้อความตามกติกาและยืนยันสิทธิ์การจองทรัพย์จำนวน 5 ลำดับแรก จะได้รับสิทธิ์จองซื้อบ้านตามลำดับที่พิมพ์ข้อความ และผู้ได้รับสิทธิ์จองซื้อบ้านลำดับที่ 1 จะต้องวางเงินประกันการจองทรัพย์จำนวน 1,000 บาท และทำสัญญาจะซื้อจะขายภายในระยะเวลา 1 วันทำการ นับจากวันที่จองซื้อทรัพย์ได้ และหากไม่ดำเนินการภายในระยะเวลาที่กำหนด ธนาคารจะติดต่อผู้จองซื้อลำดับถัดไป โดยเรียงตามลำดับตั้งแต่ลำดับที่ 2 ไปถึงลำดับที่ 5 โดยกำหนดระยะเวลาการทำสัญญาเช่นเดียวกันกับลำดับที่ 1 และผู้จองซื้อที่ดำเนินการตามที่ธนาคารกำหนดครบถ้วนแล้ว ยังมีสิทธิ์ได้รับ Gift Voucher มูลค่าตั้งแต่ 25,000-100,000 บาทอีกด้วยทั้งนี้ ภายในงาน ธอส. ยังได้นำสลากออมทรัพย์ทั้ง 3 ชุดของ ธอส. ที่เปิดรับฝากในขณะนี้ ซึ่งให้ผลตอบแทนดีมีโอกาสถูกรางวัลสูง ประกอบด้วย ชุดขาลเพิ่มพูน หน่วยละ 1,000 รางวัลที่ 1 มูลค่ารางวัลสูงถึง 2 ล้านบาท จำนวน 1 รางวัล/ต่อ 2 หมวด ชุดเกล็ดดาว หน่วยละ 5,000 รางวัลที่ 1 มูลค่ารางวัล 1 ล้านบาท จำนวน 1 รางวัล/หมวด และชุดต่อเงิน ต่อทอง หน่วยละ 10,000 บาท รางวัลที่ 1 รับสลากมูลค่า 1 ล้านบาท จองสิทธิ์ในงานระหว่างเวลา 10.00-20.00 น. ของวันที่ 30 เมษายน – 1 พฤษภาคม 2565 และซื้อสลากภายในวันที่ 30 เมษายน - 10พฤษภาคม 2565 รับของที่ระลึกสุดพิเศษจาก ธอส. นอกจากนี้ ในกิจกรรมช่วง LIVE EVENT บน Facebook Fanpage ธนาคารอาคารสงเคราะห์ ผู้เข้าร่วมงานได้ร่วมสนุกเพื่อรับของรางวัลมากมาย สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่ Mobile Application : GHB ALL และ www.ghbank.co.th